pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ให้โรงพยาบาลเตรียมระบบบริการประชาชน จากพายุโซนร้อน “เบบินคา”
วันพุธที่ 15 สิงหาคม 2561
สธ. ให้โรงพยาบาลเตรียมระบบบริการประชาชน จากพายุโซนร้อน “เบบินคา”
กระทรวงสาธารณสุข ให้โรงพยาบาลพื้นที่เสี่ยงเกิดน้ําท่วม น้ําป่าไหลหลาก ดินโคลนถล่ม จากอิทธิพลของพายุโซนร้อน เบบินคา เตรียมระบบบริการประชาชน ตลอด 24 ชั่วโมง ติดตามข่าวสารจากทางการอย่างใกล้ชิด
หากเจ็บป่วยฉุกเฉินโทร 1669
กระทรวงสาธารณสุข ให้โรงพยาบาลพื้นที่เสี่ยงเกิดน้ําท่วม น้ําป่าไหลหลาก ดินโคลนถล่ม จากอิทธิพลของพายุโซนร้อน เบบินคา เตรียมระบบบริการประชาชน ตลอด 24 ชั่วโมง ติดตามข่าวสารจากทางการอย่างใกล้ชิด
หากเจ็บป่วยฉุกเฉินโทร 1669
วันนี้ (15 สิงหาคม 2561)ที่ กระทรวงสาธารณสุข จ.นนทบุรี นพ.โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข กล่าวว่า กระทรวงสาธารณสุข ให้โรงพยาบาลในพื้นที่เสี่ยงเกิดน้ําท่วม น้ําป่าไหลหลาก ดินโคลนถล่ม จากอิทธิพลของพายุโซนร้อนเบบินคา(BEBINCA) ในภาคเหนือ ภาคตะวันออกเฉียงเหนือ ภาคตะวันออก และภาคใต้ฝั่งตะวันตก ตามประกาศกรมอุตุนิยมวิทยา เตรียมระบบบริการประชาชน ตลอด 24 ชั่วโมง ติดตามข่าวสารจากทางการอย่างใกล้ชิด
นพ.โอภาสกล่าวต่อว่า ได้ให้โรงพยาบาลดําเนินการตามแผนป้องกันน้ําท่วมสถานบริการ ไม่ให้กระทบกับประชาชน เตรียมกระสอบทราย เครื่องสูบน้ํา ขนย้ายยาเวชภัณฑ์เครื่องมือแพทย์ ไว้ในที่ปลอดภัย สํารองยา เวชภัณฑ์ ออกซิเจน อาหารและน้ําดื่มสําหรับผู้ป่วย สาธารณูปโภคพื้นฐาน สํารวจระบบสํารอง ไฟฟ้า เครื่องปั่นไฟ ให้พร้อมใช้งาน เตรียมแผนการอพยพผู้ป่วย ระบบการส่งต่อผู้ป่วย สํารวจเส้นทางการขนย้าย เตรียมจัดหน่วยแพทย์เคลื่อนที่บริการนอกโรงพยาบาล
นอกจากนี้ ได้ให้ทีมหมอครอบครัวและ อสม.ออกเยี่ยมบ้านสํารวจกลุ่มเสี่ยง อาทิ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด เฝ้าระวังโรคป้องกันโรคและอุบัติภัยที่มากับน้ําท่วมให้ความรู้ในการป้องกันตนเองให้ปลอดภัยจากการจมน้ํา ไฟดูด โรคที่มากับน้ําท่วม เช่นโรคฉี่หนู รวมทั้งแนะนําให้หลีกเลี่ยงการท่องเที่ยวในพื้นที่เสี่ยง ระมัดระวังอันตรายจากน้ําป่าไหลหลาก ดินโคลนถล่ม ทั้งนี้ ขอให้ประชาชนและนักท่องเที่ยวที่อยู่ในพื้นที่เสี่ยง ติดตามสถานการณ์ และปฏิบัติตามข้อแนะนําของทางราชการอย่างเคร่งครัด เตรียมยาประจําตัวและอุปกรณ์ที่จําเป็นให้พร้อม หากเจ็บป่วยฉุกเฉินโทรขอความช่วยเหลือที่สายด่วน 1669 ฟรีตลอด 24 ชั่วโมง หรือสอบถามเรื่องโรคติดต่อต่างๆ ที่สายด่วนกรมควบคุมโรค โทร.1422
*********************************** 15 สิงหาคม 2561
รัฐบาลไทย-ข่าวทำเนียบรัฐบาล-เอกอัครราชทูตเวียดนามประจำประเทศไทยเข้าเยี่ยมคารวะนายกรัฐมนตรี ในโอกาสเข้ารับตำแหน่ง
วันพุธที่ 31 มกราคม 2561
เอกอัครราชทูตเวียดนามประจําประเทศไทยเข้าเยี่ยมคารวะนายกรัฐมนตรี ในโอกาสเข้ารับตําแหน่ง
เอกอัครราชทูตเวียดนามประจําประเทศไทยเข้าเยี่ยมคารวะนายกรัฐมนตรี ในโอกาสเข้ารับตําแหน่ง
วันนี้ (31 ม.ค. 61) เวลา 13.30 น. นายเหวียน หาย บั่ง เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับตําแหน่งใหม่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญการหารือดังนี้
นายกรัฐมนตรีแสดงความยินดีที่ได้พบ ออท.เวียดนาม เชื่อมั่นว่า ออท. เวียดนามจะร่วมมือกับฝ่ายไทยเพื่อกระชับความสัมพันธ์ไทย-เวียดนามที่เป็นหุ้นส่วนเชิงยุทธศาสตร์ให้ใกล้ชิดยิ่งขึ้น พร้อมขอให้มั่นใจว่ารัฐบาลไทยให้ความใส่ใจติดตามดูแลทุกข์สุขของชาวเวียดนามในไทย ซึ่งเป็นกําลังสําคัญและมีส่วนร่วมในการขับเคลื่อนสังคมไทยและเป็นเสมือนสะพานเชื่อมมิตรภาพและความร่วมมือทางเศรษฐกิจของสองประเทศในอนาคต โดย ออท. เวียดนามแสดงความดีใจที่ได้เข้ามาดํารงตําแหน่งขณะที่ความสัมพันธ์ระหว่างทั้งสองประเทศอยู่ในช่วงที่ดีที่สุด และยินดีที่รัฐบาลไทยประสบความสําเร็จในการบริหารประเทศตลอดช่วงที่ผ่านมา นอกจากนี้ ประธานาธิบดีเวียดนามฝากความปรารถนาดีถึงนายกรัฐมนตรีมาในโอกาสนี้ด้วย
ด้านเศรษฐกิจ ออท. เวียดนามแสดงยินดีกับอัตราการเติบโตทางเศรษฐกิจของประเทศไทย ที่ขยายตัวมากกว่าในช่วงหลายปีที่ผ่านมา โดยทั้งสองฝ่ายต่างยินดีที่การค้าการลงทุนระหว่างไทย – เวียดนาม ในปี 2560 มีมูลค่าสูงถึง 16,000 ล้านดอลลาร์สหรัฐ และปรารถนาที่จะเห็นมูลค่าการค้าการลงทุนระหว่างกันเพิ่มสูงขึ้นเป็นลําดับ โดยออท. เวียดนามพร้อมส่งเสริมและผลักดันมูลค่าการค้าระหว่างกันให้บรรลุเป้าหมาย 20,000 ล้านดอลลาร์สหรัฐ ภายในปี 2563 ทั้งนี้ ออท. เวียดนาม กล่าวเชิญชวนให้นักธุรกิจจากประเทศไทยเข้าไปลงทุนในเวียดนามในภาคธุรกิจต่าง ๆ มากยิ่งขึ้น ซึ่งพร้อมที่จะดูแลและอํานวยความสะดวกให้แก่นักธุรกิจไทย
นอกจากนี้ทั้งสองฝ่ายยังได้หารือถึงการสร้างความเชื่อมโยงทั้งทางบก น้ํา และอากาศ โดยนายกรัฐมนตรีเห็นว่าการเติบโตไปด้วยกันอย่างมั่นคงมั่งคั่งยั่งยืนของภูมิภาคต้องอาศัยไทยกับเวียดนาม ร่วมกันเสริมสร้างการเชื่อมโยงระหว่างกัน และยินดีที่ความเชื่อมโยงระหว่างไทยกับเวียดนาม มีพัฒนาการอย่างต่อเนื่อง พร้อมขอให้ทั้งสองฝ่ายสนับสนุนการเดินเรือตามแนวชายฝั่ง ที่จะช่วยส่งเสริมการท่องเที่ยวระหว่างทั้งสองประเทศได้ รวมทั้งยินดีที่ทั้งสองฝ่ายได้มีการเพิ่มเที่ยวบินระหว่างกันมากยิ่งขึ้น
ทั้งสองฝ่ายพร้อมแลกเปลี่ยนประสบการณ์และแนวทางแก้ไขปัญหาการทําประมงผิดกฎหมาย โดยเฉพาะการเฝ้าระวัง สกัดกั้น และป้องปรามการทําประมงผิดกฎหมาย ทั้งนี้ นายกรัฐมนตรีได้รับทราบมาตรการของรัฐบาลเวียดนามในการแก้ไขปัญหาประมงผิดกฎหมาย และหวังว่ามาตรการดังกล่าวจะสามารถแก้ไขปัญหานี้ได้อย่างยั่งยืน
โอกาสนี้ ออท. เวียดนาม ขอให้รัฐบาลไทยช่วยดูแลเรื่องการจดทะเบียนแรงงานเวียดนามด้วย ซึ่งนายกรัฐมนตรีกล่าวว่า ยินดีส่งเสริมให้แรงงานเวียดนามเข้ามาทํางานในไทยอย่างถูกต้องตามกฎหมาย และขอให้ฝ่ายเวียดนามร่วมมือกับไทยในกระบวนการตรวจพิสูจน์สัญชาติจากประเทศต้นทาง
ในช่วงท้าย นายกรัฐมนตรีได้แสดงความยินดีที่ทีมฟุตบอลของเวียดนามได้เข้าชิงชนะเลิศในรายการฟุตบอลชิงแชมป์เอเชีย U23 ทั้งนี้ ออท.เวียดนามยืนยันว่า พร้อมกระชับความสัมพันธ์ให้แน่นแฟ้นและสนับสนุนความร่วมมือกับไทยในทุกด้านเพื่อประโยชน์ร่วมกันของทั้งสองฝ่ายในอนาคต
รัฐบาลไทย-ข่าวทำเนียบรัฐบาล-กรมบัญชีกลางพร้อมดูแลทุกสถานการณ์ เพิ่มรายการเบิกจ่ายตรงค่ารักษาพยาบาล ผู้ติดเชื้อไวรัสโคโรนา 2019 (COVID – 19) และขานรับมาตรการ Social Distancing
วันจันทร์ที่ 23 มีนาคม 2563
กรมบัญชีกลางพร้อมดูแลทุกสถานการณ์ เพิ่มรายการเบิกจ่ายตรงค่ารักษาพยาบาล ผู้ติดเชื้อไวรัสโคโรนา 2019 (COVID – 19) และขานรับมาตรการ Social Distancing
กรมบัญชีกลางเพิ่มรายการเบิกจ่ายตรงค่ารักษาพยาบาลให้กับผู้มีสิทธิและบุคคลในครอบครัวที่เสี่ยงหรือติดเชื้อไวรัสโคโรนา 2019 (COVID – 19) และกําหนดอัตราการเบิกค่าตรวจทางห้องปฏิบัติการ ห้องควบคุม ค่ายา และค่าอุปกรณ์ป้องกันให้กับเจ้าหน้าที่ที่ปฏิบัติงาน
กรมบัญชีกลางเพิ่มรายการเบิกจ่ายตรงค่ารักษาพยาบาลให้กับผู้มีสิทธิและบุคคลในครอบครัวที่เสี่ยงหรือติดเชื้อไวรัสโคโรนา 2019 (COVID – 19) และกําหนดอัตราการเบิกค่าตรวจทางห้องปฏิบัติการ ห้องควบคุม ค่ายา และค่าอุปกรณ์ป้องกันให้กับเจ้าหน้าที่ที่ปฏิบัติงาน และขานรับมาตรการ Social Distancing โดยให้ผู้ป่วยไม่ต้องเดินทางไปรับยาที่สถานพยาบาล เพื่อลดความเสี่ยงในการติดเชื้อเพิ่ม
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เนื่องจากสถานการณ์โรคติดเชื้อไวรัสโคโรนา 2019 (COVID – 19) เป็นโรคติดต่ออันตรายตามประกาศกระทรวงสาธารณสุข และมีจํานวนผู้ติดเชื้อเพิ่มขึ้นอย่างต่อเนื่อง ทําให้สถานพยาบาลของทางราชการมีความจําเป็นต้องใช้การตรวจทางห้องปฏิบัติการแบบพิเศษ รวมถึงเครื่องมือแพทย์ต่าง ๆ ซึ่งบางประเภทไม่สามารถเบิกจากทางราชการได้ ดังนั้น กรมบัญชีกลางจึงได้กําหนดหลักเกณฑ์การเบิกจ่ายตรงค่ารักษาพยาบาลเพิ่มเติม ให้กับผู้มีสิทธิและบุคคลในครอบครัวที่มีความเสี่ยง หรือเป็นผู้ติดเชื้อไวรัสโคโรนา 2019 (COVID – 19) ให้สามารถเบิกจ่ายตรงได้ โดยไม่ต้องทดรองจ่ายเงินไปก่อน ดังนี้
1. ผู้มีสิทธิและบุคคลในครอบครัวที่มีอาการไข้ ไอ เจ็บคอ เหนื่อยหอบ และแพทย์ได้ดําเนินการสอบสวนโรคตามแนวทางที่กระทรวงสาธารณสุขกําหนดแล้ว สามารถเบิกจ่ายตรงค่าตรวจทางห้องปฏิบัติการ และค่าอุปกรณ์ป้องกันส่วนบุคคลของเจ้าหน้าที่ได้ ตามที่จ่ายจริงแต่ไม่เกินอัตราที่กําหนด
2. กรณีผู้มีสิทธิและบุคคลในครอบครัวที่แพทย์วินิจฉัยว่าติดเชื้อไวรัสโคโรนา 2019 (COVID – 19) และสถานพยาบาลรับตัวไว้เป็นผู้ป่วยในแล้ว สามารถเบิกจ่ายตรงค่ารักษาพยาบาลเพิ่มเติมได้ เช่น ค่าตรวจทางห้องปฏิบัติการ และค่าอุปกรณ์ป้องกันส่วนบุคคลของเจ้าหน้าที่ ค่าห้องพักสําหรับควบคุมหรือดูแลรักษา ค่ายารักษาเฉพาะผู้ติดเชื้อไวรัสโคโรนา 2019 (COVID – 19) เป็นต้น นอกจากนี้ กรณีที่สถานพยาบาลจําเป็นต้องส่งตัวผู้ติดเชื้อไวรัสโคโรนา 2019 (COVID – 19) ไปเข้ารับการรักษาที่สถานพยาบาลอื่น ให้สามารถเบิกจ่ายตรงค่าพาหนะส่งต่อ และค่าบริการทําความสะอาดพาหนะส่งต่อ ได้เท่าที่จ่ายจริงแต่ไม่เกินอัตราที่กําหนด
“กรมบัญชีกลางได้สนับสนุนมาตรการ Social Distancing ของรัฐบาล โดยให้ผู้ป่วยเก่าของสถานพยาบาลสามารถรับยาที่บ้านได้ ลดความเสี่ยงในการเดินทางมายังสถานพยาบาลในช่วงที่เกิดการระบาดของโรค ซึ่งกรมบัญชีกลางมีความมุ่งมั่น ตั้งใจ พร้อมดูแลประชาชนในทุกสถานการณ์ และขอแสดงความห่วงใยและเป็นกําลังใจให้ทุกภาคส่วนในสังคม รวมทั้งคนไทยทุกคนผ่านพ้นวิกฤตนี้ไปพร้อมกัน” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-“เฉลิมชัย” หารือการยางเตรียมเคาะมาตรการประกันรายได้ชาวสวนยาง
วันพุธที่ 14 สิงหาคม 2562
“เฉลิมชัย” หารือการยางเตรียมเคาะมาตรการประกันรายได้ชาวสวนยาง
“เฉลิมชัย” หารือการยางเตรียมเคาะมาตรการประกันรายได้ชาวสวนยาง มุ่งเน้นแปรรูปผลิตภัณฑ์ต่าง ๆ เพื่อระบายยางออกจากตลาดให้ได้มากที่สุด
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังหารือเรื่องมาตรการประกันรายได้ชาวสวนยาง ร่วมกับ การยางแห่งประเทศไทย สํานักงานเศรษฐกิจการเกษตร และ     กรมวิชาการเกษตร โดยมีนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุม พร้อมด้วย นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และนายอนันต์ สุวรรณรัตน์ ปลัดกระทรวงเกษตรและสหกรณ์ ว่า การประชุมในวันนี้เป็นการหารือร่วมกันเพื่อหามาตรการเร่งด่วนในการช่วยเหลือชาวสวนยาง ในเบื้องต้นเกษตรกรชาวสวนยางจะได้รับการชดเชยรายได้จากการจําหน่ายยางพาราแผ่นรมควันชั้น 3 ไม่ต่ํากว่ากิโลละ 60 บาท รายละไม่เกิน 25 ไร่ โดยมีพื้นที่ขึ้นทะเบียนกับ กยท. ส่วนยางแผ่นดิบคุณภาพดี 58 บาท/กิโลกรัม น้ํายางสด 56.50/กิโลกรัม เป็นต้น ซึ่งมาตรการประกันราคาดังกล่าวจะเป็นเพียงมาตรการเสริมเท่านั้น ทั้งนี้ รัฐมนตรีว่าการกระทรวงเกษตรฯ ได้สั่งการให้ กยท. และหน่วยงานที่เกี่ยวข้องเร่งหามาตรการอื่น ๆ อีกเพื่อสร้างเสถียรภาพราคายางในระยะยาวได้ โดยใช้งบประมาณของรัฐบาลให้น้อยที่สุด อีกทั้งมุ่งหวังให้ประเทศไทยกลับมาเป็นศูนย์กลางของการกําหนดราคายางโลกอีกครั้ง นอกจากนี้ยังได้รับความร่วมมือเป็นอย่างดีจากหน่วยงานภาครัฐในการเพิ่มปริมาณการใช้ยางภายในประเทศ อาทิ กระทรวงคมนาคม มีการใช้ยางพาราเป็นส่วนผสมของอุปกรณ์ด้านความปลอดภัยอื่น ๆ เช่น แผงกั้นจราจร (Barrier) ทําให้สามารถผลักดันยางพาราจํานวน 800,000 ตันออกตลาดได้ ในส่วนของกระทรวงเกษตรฯ รัฐมนตรีว่าการกระทรวงเกษตรฯ ได้สั่งการให้กรมชลประทานนําผลผลิตยางพารามาพัฒนาโครงสร้างด้านแหล่งน้ําชลประทาน อาทิ บล็อกผักตบชวา ฝายยางพารา โดยจะมุ่งเน้นแปรรูปยางเป็นผลิตภัณฑ์ต่าง ๆ เพื่อใช้ในการระบายยางออกจากตลาดให้ได้มากที่สุด
“เชื่อมั่นว่าหากได้ดําเนินการตามมาตรการที่ได้หารือกันนั้นจะมียางออกจากตลาดเกินกว่า 1 ล้านตัน และยางในประเทศจะขยับสูงขึ้นอย่างแน่นอน ซึ่งแนวทางเช่นนี้อาจไม่จําเป็นต้องนํามาตรการประกันรายได้มาเสริมอีก อย่างไรก็ตามการประชุมในครั้งต่อไป กยท. จะนําเสนอมาตรการต่าง ๆ ที่หารือกันในวันนี้มารายงานให้ชัดเจน อีกครั้ง เพื่อเป็นการเพิ่มรายได้ สร้างความเข้มแข็ง และเป็นกลไกในการสร้างเสถียรภาพราคายางในระยะยาว”    นายธนา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาล โดยกระทรวงศึกษาธิการ ส่งเสริมพร้อมสนับสนุนโครงการพัฒนาครูรูปแบบครบวงจร (คูปองครู)
วันอังคารที่ 14 สิงหาคม 2561
รัฐบาล โดยกระทรวงศึกษาธิการ ส่งเสริมพร้อมสนับสนุนโครงการพัฒนาครูรูปแบบครบวงจร (คูปองครู)
รัฐบาล โดยกระทรวงศึกษาธิการ ส่งเสริมพร้อมสนับสนุนโครงการพัฒนาครูรูปแบบครบวงจร (คูปองครู) เน้นคุณภาพการศึกษาจะเกิดได้ต้องที่ห้องเรียน ต้องพัฒนาครู เพื่อพัฒนาผู้เรียนให้เกิดผลสัมฤทธิ์เป็นรูปธรรม
วันนี้ (14 สิงหาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายแพทย์ ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ นําคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อนําเสนอโครงการพัฒนาครูรูปแบบครบวงจร
โอกาสนี้ รัฐมนตรีว่าการกระทรวงศึกษาธิการ กล่าวรายงานว่า โครงการพัฒนาครูรูปแบบครบวงจร (คูปองครู) “คุณภาพการศึกษาจะเกิดได้ต้องที่ห้องเรียน ต้องพัฒนาครู เพื่อพัฒนาผู้เรียน ต้องลดความเหลื่อมล้ําทางการศึกษา ครูทุกคนต้องได้รับการพัฒนาตามที่ครูเลือกอย่างถูกต้องตามบริบทของโรงเรียน” เพื่อให้เกิดการปฏิรูปการศึกษาอย่างแท้จริง ตามนโยบายของกระทรวงฯ โดยเป็นการบูรณาการความร่วมมือของทุกหน่วยงานในการพัฒนาครู มุ่งไปที่ห้องเรียน ส่งถึงนักเรียน และต่อยอดความรู้โดยมีผู้อํานวยการโรงเรียนสร้างกลุ่มครูที่เข้มแข็งด้วยกระบวนการ PLC (Professional Learning Community) โดยจุดเริ่มจาก สพฐ.สนับสนุนงบประมาณ ให้กับครูทุกคนไม่เกิน 10,000 บาท/คน/ปีงบประมาณ ในรูปของการ shopping ความรู้ และเบิกตามใช้จ่ายจริง ผ่านระบบ E-Government ที่ได้รับการสนับสนุนจากสํานักงานพัฒนารัฐบาลดิจิทัล เพื่อเพิ่มประสิทธิภาพการใช้งานระบบดังกล่าว บนระบบคลาวด์ภาครัฐ (Government Cloud) ครูไม่ว่าจะเป็นสาขาวิชาใด จะได้รับโอกาสในการพัฒนาทุกคนทุกโรงเรียนทั่วประเทศ พร้อมมีการวางแผนการพัฒนาร่วมกัน ส่งผลให้เกิดแรงบันดาลใจและต่อยอดในการพัฒนาผู้เรียนโดยตรงต่อไป
รัฐมนตรีว่าการกระทรวงศึกษาธิการ กล่าวรายงานเพิ่มเติมว่า E-Government สามารถลงทะเบียนออนไลน์ของครูทั้งประเทศ และสามารถเข้าถึงได้ทั้งแอพพลิเคชันบนสมาร์ทโฟน และคอมพิวเตอร์ ทําให้สามารถวิเคราะห์ได้ว่าครูได้รับการพัฒนาอะไร จํานวนเท่าไร พร้อมกําหนดทิศทางการพัฒนาได้ โดยที่ผ่านมามีการจัดอบรมมากกว่า 50 จังหวัด ช่วยลดงบประมาณในการเดินทางไปอบรมของครูได้ อีกทั้งเป็นการกระตุ้นเศรษฐกิจที่สําคัญของประเทศ รวมทั้งเป็นการบูรณาการระหว่างหน่วยงาน ทั้งสํานักงานคณะกรรมการการศึกษาขั้นพื้นฐาน (สพฐ.) ก.ค.ศ. และ คุรุสภา ตามลําดับ
จากนั้น นายกรัฐมนตรี ได้เยี่ยมชมนิทรรศการ “โครงการพัฒนาครูรูปแบบครบวงจร” ของ สพฐ. ด้วยความสนใจ พร้อมกล่าวว่า โครงการนี้จะช่วยใหมีการปฏิรูปการศึกษาอย่างแท้จริง ทั้งนี้ ปัจจุบันมีครูเข้าร่วมโครงการฯ แล้วกว่า 3.5 แสนคน ครอบคลุม 50 จังหวัด ทั่วประเทศ และจะขยับขยายโครงการฯ ต่อเนื่องไปให้ครบถ้วน 77 จังหวัด โดยมีครูเข้าร่วมโครงการฯ กว่า 4 แสนคน ซึ่งจะส่งผลให้ครูสามารถนําไปปรับใช้ในการจัดการเรียนรู้ เพื่อส่งต่อไปยังผู้เรียนหรือนักเรียนได้โดยตรง ซึ่งจะเป็นการนําร่องปฏิรูปการศึกษาอย่างจริงจังตามยุทธศาสตร์ชาติต่อไป
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการคุ้มครองผู้บริโภค ครั้งที่ 3/2561
วันศุกร์ที่ 3 สิงหาคม 2561
รมต.นร.สุวพันธุ์ฯ เป็นประธานการประชุมคณะกรรมการคุ้มครองผู้บริโภค ครั้งที่ 3/2561
รมต.นร.สุวพันธุ์ฯ เป็นประธานการประชุมคณะกรรมการคุ้มครองผู้บริโภค ครั้งที่ 3/2561 พร้อมมีมติเห็นชอบให้ดําเนินคดีด้านอสังหาริมทรัพย์ จํานวน 9 เรื่อง รวมทั้งด้านสินค้าและบริการจํานวน 13 เรื่อง
วันนี้ (2 สิงหาคม 2561) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 3/2561 ซึ่งสรุปสาระสําคัญของการประชุมฯ ดังนี้
ที่ประชุมได้พิจารณาและมีมติเห็นชอบ โดยเห็นควรให้แก้ไขข้อขัดข้องของพนักงานอัยการและข้าราชการในสํานักงานคณะกรรมการคุ้มครองผู้บริโภค ในฐานะเจ้าหน้าที่คุ้มครองผู้บริโภคในการทําสัญญาประนีประนอมยอมความในชั้นศาล โดยมอบหมายให้พนักงานอัยการหรือข้าราชการในสํานักงานคณะกรรมการคุ้มครองผู้บริโภค ในฐานะเจ้าหน้าที่คุ้มครองผู้บริโภค ตามมาตรา 39 แห่งพระราชบัญญัติคุ้มครองผู้บริโภค พ.ศ. 2522 เป็นผู้มีอํานาจลงนามในสัญญาประนีประนอมยอมความ ในการดําเนินคดีในชั้นศาลได้
พร้อมกันนี้ ที่ประชุมได้พิจารณาและมีมติเห็นชอบในการยื่นคําขอเพื่อรับการรับรองและเอกสารหลักฐานประกอบคําขอรับการรับรองของสมาคมเพื่อผู้บริโภคจังหวัดบุรีรัมย์ แล้วเห็นว่า คําขอรับการรับรองและเอกสารหลักฐานการประกอบคําขอครบถ้วนถูกต้องตามกฎกระทรวงของการยื่นคําขอและการรับรองสมาคมและมูลนิธิเกี่ยวกับการคุ้มครองผู้บริโภค พ.ศ. 2560 กําหนด จึงเห็นควรที่คณะกรรมการคุ้มครองผู้บริโภคจะให้รับการรับรอง เพื่อให้สมาคมเพื่อผู้บริโภคจังหวัดบุรีรัมย์ มีสิทธิและมีอํานาจฟ้องคดีเกี่ยวกับการละเมิดสิทธิผู้บริโภคตามมาตรา 40 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 3) พ.ศ. 2556 ต่อไป
นอกจากนี้ ที่ประชุมได้พิจารณาและเห็นชอบให้ดําเนินคดีด้านอสังหาริมทรัพย์ จํานวน 9 เรื่อง รวมทั้งด้านสินค้าและบริการอีกจํานวน 13 เรื่อง
...................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม.พอใจขีดความสามารถการแข่งขันของไทยดีขึ้นต่อเนื่อง ล่าสุดเลื่อนขึ้นอีก 1 อันดับ ชื่นชมการมีส่วนร่วมของทุกภาคส่วน พร้อมกำชับเร่งพัฒนาโครงสร้างพื้นฐานด้านเทคโนโลยี สาธารณสุข การศึก
วันพฤหัสบดีที่ 1 มิถุนายน 2560
นรม.พอใจขีดความสามารถการแข่งขันของไทยดีขึ้นต่อเนื่อง ล่าสุดเลื่อนขึ้นอีก 1 อันดับ ชื่นชมการมีส่วนร่วมของทุกภาคส่วน พร้อมกําชับเร่งพัฒนาโครงสร้างพื้นฐานด้านเทคโนโลยี สาธารณสุข การศึก
นรม.พอใจขีดความสามารถการแข่งขันของไทยดีขึ้นต่อเนื่อง ล่าสุดเลื่อนขึ้นอีก 1 อันดับ ชื่นชมการมีส่วนร่วมของทุกภาคส่วน พร้อมกําชับเร่งพัฒนาโครงสร้างพื้นฐานด้านเทคโนโลยี สาธารณสุข การศึกษา
วันนี้ (1 มิถุนายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี พอใจผลการจัดอันดับขีดความสามารถในการแข่งขันของประเทศ ประจําปี 2560 ที่สถาบัน IMD World Competitiveness Center ประกาศเมื่อวานนี้ โดยประเทศไทยมีผลคะแนนและอันดับที่ดีขึ้น คือ มีคะแนนรวม 80.095 จากปีที่แล้วได้ 74.681 และเลื่อนขึ้น 1 อันดับ จากอันดับที่ 28 มาเป็นอันดับที่ 27 ในปีนี้
“เมื่อพิจารณาข้อมูลตั้งแต่ปี 2556 - 2560 จะเห็นได้ว่า ไทยมีคะแนนสูงขึ้นอย่างต่อเนื่องนับตั้งแต่ปี 2557 เป็นต้นมา และเริ่มมีแนวโน้มสูงกว่าคะแนนเฉลี่ยของทุกประเทศที่ได้รับการจัดอันดับตั้งแต่ปี 2558 โดยในปีนี้คะแนนเฉลี่ยของ 63 ประเทศที่ได้รับการจัดอันดับเท่ากับ 77.033 แสดงให้เห็นว่าความพยายามของรัฐบาลและทุกภาคส่วนที่เกี่ยวข้องได้เริ่มส่งผลให้เห็นแล้ว”
สําหรับปัจจัยหลักที่ใช้ในการจัดอันดับทั้ง 4 ด้าน พบว่า สภาวะทางเศรษฐกิจ มีอันดับดีที่สุดคือ อยู่ในอันดับที่ 10 ดีขึ้น 3 อันดับจากปีที่แล้ว ส่วนประสิทธิภาพของภาครัฐอยู่ในอันดับที่ 20 ดีขึ้น 3 อันดับ ขณะที่ประสิทธิภาพของภาคธุรกิจและโครงสร้างพื้นฐานยังคงอยู่ในอันดับที่ 25 และ 49 เช่นเดิม
“ท่านนายกฯ เน้นย้ําว่า รัฐบาลให้ความสําคัญกับการพัฒนาเศรษฐกิจของประเทศเป็นอันดับต้น ๆ โดยได้กําหนดให้การยกระดับขีดความสามารถในการแข่งขันของประเทศเป็นวาระแห่งชาติ และบูรณาการร่วมกับภาคเอกชนผ่านคณะกรรมการพัฒนาขีดความสามารถในการแข่งขันของประเทศ เพื่อให้เกิดผลในทางปฏิบัติ อย่างเป็นรูปธรรมในทุกด้าน โดยชื่นชมทุกภาคส่วนที่มุ่งมั่นทํางานจนเกิดผลสําเร็จอย่างต่อเนื่อง 3 ปี ติดกัน
อย่างไรก็ตาม นายกรัฐมนตรีได้ฝากกําชับเรื่องการพัฒนาโครงสร้างพื้นฐานในด้านต่าง ๆโดยเฉพาะโครงสร้างพื้นฐานด้านวิทยาศาสตร์ เทคโนโลยี สาธารณสุข และการศึกษา เพื่อให้หน่วยงานที่เกี่ยวข้องไปพิจารณาหาแนวทาง ในการพัฒนาให้มีอันดับดีขึ้นเช่นเดียวกันกับ สภาวะทางด้านเศรษฐกิจและประสิทธิภาพของหน่วยงานภาครัฐ
นอกจากนี้ TripAdvisor ซึ่งเป็นเว็บไซต์ด้านการท่องเที่ยวที่ใหญ่ที่สุดในโลก ได้ประกาศรายชื่อสถานที่ท่องเที่ยวในประเทศไทยที่ได้รับรางวัล Travellers’ Choice เป็น 3 ใน 15 อันดับสถานที่ท่องเที่ยวของเอเชียที่ได้รับความนิยมสูงสุด ได้แก่ วัดพระเชตุพนวิมลมังคลาราม อยู่ในอันดับที่ 4 พระบรมมหาราชวัง อยู่ในอันดับที่ 9 และวัดพระศรีรัตนศาสดาราม อยู่ในอันดับที่ 14
-----------------------------------------------
รัฐบาลไทย-ข่าวทำเนียบรัฐบาล- กระทรวงยุติธรรม รับเรื่องร้องทุกข์จากประชาชน
วันศุกร์ที่ 3 กุมภาพันธ์ 2560
กระทรวงยุติธรรม รับเรื่องร้องทุกข์จากประชาชน
นายอินทราวุธ สมมาตร หัวหน้าศูนย์บริการร่วมกระทรวงยุติธรรม รับเรื่องจากทนายสงกรานต์ อัจฉริยะทรัพย์ ในฐานะตัวแทนประชาชนผู้เสียหายจากการถูกหลอกลวงกรณีต่างๆ
ในวันศุกร์ที่ ๓ มกราคม ๒๕๖๐ เวลา ๑๕.๐๐ น.
นายอินทราวุธ สมมาตร หัวหน้าศูนย์บริการร่วมกระทรวงยุติธรรม
รับเรื่องจากทนายสงกรานต์ อัจฉริยะทรัพย์
ในฐานะตัวแทนประชาชนผู้เสียหายจากการถูกหลอกลวงกรณีต่างๆ ดังนี้
๑. กรณีผู้เสียหายหลงเชื่อจ่ายเงินดาวน์ซื้อคอนโดที่อําเภอหัวหิน จังหวัดประจวบคีรีขันธ์
แต่บริษัทไม่มีการสร้างคอนโดตามที่โฆษณา
๒. กรณีถูกหลอกลวงให้กลุ่มชาวบ้านอําเภอท่ามะกา จังหวัดกาญจนบุรี ร่วมลงทุนค้าทองคําในประเทศลาว
๓. กรณีผู้เสียหายเสียค่าลงทะเบียนเรียนหลักสูตร “วิชาชีพที่ปรึกษาธุรกิจเพื่อการพัฒนาวิสาหกิจไทย” (วปธ.)
ของมหาวิทยาลัยชื่อดังย่านบางเขน เป็นรายละ ๑๕๐,๐๐๐ บาท แต่ไม่ได้รับวุฒิและใบประกาศนียบัตร
๔. กรณีชาวบ้านในจังหวัดชัยภูมิและจังหวัดในพื้นที่ภาคตะวันออกเฉียงเหนือ ถูกนายทุนทําสัญญากู้เงิน
เพื่อส่งให้ญาติไปทํางานต่างประเทศ แต่เมื่อผ่อนชําระครบแล้ว นายทุนกลับอ้างว่าไม่ได้รับชําระหนี้
และฟ้องร้องบังคับคดีแก่กลุ่มชาวบ้าน
ทั้งนี้ กระทรวงยุติธรรมจะได้ดําเนินการพิจารณาตามข้อเท็จจริงของผู้ร้องต่อไป
ณ บริเวณหน้าศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพุทธศาสนาและการพัฒนาจังหวัด Wayamba ศรีลังกา เข้าเยี่ยมคารวะ นายกรัฐมนตรี
วันจันทร์ที่ 18 กุมภาพันธ์ 2562
รัฐมนตรีว่าการกระทรวงพุทธศาสนาและการพัฒนาจังหวัด Wayamba ศรีลังกา เข้าเยี่ยมคารวะ นายกรัฐมนตรี
รัฐมนตรีว่าการกระทรวงพุทธศาสนาและการพัฒนาจังหวัด Wayamba ศรีลังกา เข้าเยี่ยมคารวะ นายกรัฐมนตรี
วันนี้ (18 กุมภาพันธ์ 2562) เวลา 15.30 น. นายกามินี ชยวิกรมะ เปเรรา (H.E. Mr. Gamini Jayawickrama Perera) รัฐมนตรีว่าการกระทรวงพุทธศาสนาและการพัฒนาจังหวัด Wayamba สาธารณรัฐสังคมนิยมประชาธิปไตยศรีลังกา เข้าเยี่ยมคารวะนายกรัฐมนตรี เนื่องในโอกาสเป็นผู้แทนพิเศษประธานาธิบดีสาธารณรัฐสังคมนิยมประชาธิปไตยศรีลังกาเยือนประเทศไทย เพื่ออัญเชิญหน่อต้นพระศรีมหาโพธิ์จากรัฐบาลสาธารณรัฐสังคมนิยมประชาธิปไตยศรีลังกา ณ ห้องสีงาช้าง ตึกไทยคู่ฟ้า ทําเนียบรัฐบาล โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรียินดีที่ได้ต้อนรับรัฐมนตรีฯ ในโอกาสเดินทางเยือนไทยเพื่ออัญเชิญหน่อต้นพระศรีมหาโพธิ์มามอบเป็นของขวัญให้รัฐบาลไทย โดยในนามของรัฐบาลและประชาชนชาวไทย รู้สึกซาบซึ้งและขอบคุณในไมตรีจิตของรัฐบาลศรีลังกาเป็นอย่างมาก ซึ่งรัฐมนตรีของศรีลังกาฯ ขอบคุณสําหรับการต้อนรับที่อบอุ่นจากฝ่ายไทย พร้อมกล่าวถึงความประสงค์ของประธานาธิบดีศรีลังกาในการอัญเชิญหน่อต้นพระศรีมหาโพธิ์ ซึ่งสืบสายพันธุ์มาจากต้นโพธิ์ที่พระพุทธเจ้าประทับขณะตรัสรู้ ให้แก่ไทยเพื่อน้อมรําลึกและถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร
รัฐมนตรีของศรีลังกาฯ กล่าวว่า การอัญเชิญหน่อต้นพระศรีมหาโพธิ์ในครั้งนี้ จะเป็นการเน้นย้ําความสัมพันธ์ทวิภาคีที่แน่นแฟ้นอยู่แล้วให้แน่นแฟ้นมากยิ่งขึ้น ด้านนายกรัฐมนตรีกล่าวว่า การประดิษฐานหน่อต้นพระศรีมหาโพธิ์ที่วัดวชิรธรรมาราม จังหวัดพระนครศรีอยุธยา ที่จะจัดพิธีปลูกในวันที่ 19 กุมภาพันธ์นี้ ตรงกับวันมาฆบูชา ถือเป็นโอกาสดีที่ประชาชนพุทธศาสนิกชนจะได้ร่วมระลึกถึงพระพุทธคุณ และพระเมตตาคุณของพระพุทธเจ้า ทั้งนี้ นายกรัฐมนตรีขอให้กุศลจิตที่ทั้งสองประเทศมีร่วมกันในครั้งนี้อํานวยพรให้มิตรภาพระหว่างไทยกับศรีลังกามีความมั่นคง งอกงาม และยั่งยืนต่อไป
นายกรัฐมนตรีและรัฐมนตรีของศรีลังกาต่างยินดีที่ไทย และศรีลังกามีความสัมพันธ์ที่ใกล้ชิดและราบรื่นมายาวนานกว่า 60 ปี และนายกรัฐมนตรีขอบคุณไมตรีจิตของศรีลังกาที่มีต่อไทยในหลายโอกาส เช่น การอัญเชิญพระบรมสารีริกธาตุมายังไทยชั่วคราว การมอบพระพุทธรูปหินแกะสลักมาประดิษฐานที่วัดธรรมาราม จังหวัดพระนครศรีอยุธยา ซึ่งแสดงให้เห็นถึงความสัมพันธ์ที่มีพุทธศาสนานิกายเถรวาทเป็นปัจจัยเชื่อมโยงที่สําคัญ โดยมีความร่วมมือด้านพุทธศาสนาอย่างใกล้ชิดในหลายรูปแบบ ทั้งในเชิงวิชาการ วัฒนธรรม และศิลปกรรม นอกจากนี้ ทั้งสองฝ่ายยังเห็นพ้องให้สานต่อความสัมพันธ์อย่างรอบด้าน โดยเฉพาะด้านศาสนาและวัฒนธรรม ที่เป็นรากฐานสําคัญสําหรับการพัฒนาความสัมพันธ์ในด้านอื่น ๆ ให้ก้าวหน้ายิ่งขึ้น
รัฐบาลไทย-ข่าวทำเนียบรัฐบาล-งานสัมมนา “Northern Industrial Supply Chain Logistics Forum 2017”
วันพฤหัสบดีที่ 31 สิงหาคม 2560
งานสัมมนา “Northern Industrial Supply Chain Logistics Forum 2017”
รองปลัดกระทรวงอุตสาหกรรม เป็นประธานในพิธีเปิดงานสัมมนา “Northern Industrial Supply Chain Logistics Forum 2017” ณ ศูนย์ประชุมนานาชาติคุ้มคํา จังหวัดเชียงใหม่
วันนี้ (30 สิงหาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีเปิดงานสัมมนา “Northern Industrial Supply Chain Logistics Forum 2017” พร้อมบรรยายพิเศษในหัวข้อเรื่อง “การยกระดับศักยภาพ SMEs ไทย” โดยการสัมมนาดังกล่าวจัดขึ้นเพื่อสรุปและประชาสัมพันธ์ผลการดําเนินโครงการพัฒนาฐานข้อมูลเกณฑ์เทียบวัดประสิทธิภาพโลจิสติกส์และโซ่อุปทานภาคอุตสาหกรรม และโครงการพัฒนาระบบการจัดการโลจิสติกส์อุตสาหกรรมในพื้นที่การค้าชายแดน ให้ผู้ประกอบการในพื้นที่ภาคเหนือและจังหวัดใกล้ จัดโดยสํานักโลจิสติกส์ กระทรวงอุตสาหกรรม ร่วมกับ ศูนย์ความเป็นเลิศด้านการจัดการโลจิสติกส์และโซ่อุปทาน มหาวิทยาลัยเชียงใหม่ ณ ศูนย์ประชุมนานาชาติคุ้มคํา จังหวัดเชียงใหม่
รัฐบาลไทย-ข่าวทำเนียบรัฐบาล-รมว.ดิจิทัลฯ ตรวจเยี่ยมจุดติดตั้งระบบงานร้านค้าดิจิทัลชุมชน POS จ.พิษณุโลก
วันอังคารที่ 26 ธันวาคม 2560
รมว.ดิจิทัลฯ ตรวจเยี่ยมจุดติดตั้งระบบงานร้านค้าดิจิทัลชุมชน POS จ.พิษณุโลก
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะผู้บริหารกระทรวงฯ เดินทางลงพื้นที่เพื่อตรวจเยี่ยมจุดติดตั้งระบบบริหารงานร้านค้าดิจิทัลชุมชน (Point Of Sale : POS) ที่ทําการไปรษณีย์อนุญาตบ้านกร่าง จังหวัดพิษณุโลก โดยโครงการดังกล่าวกระทรวงดิจิทัลฯได้มอบหมายให้บริษัท ไปรษณีย์ไทย จํากัด (ปณท) พัฒนาแอปพลิเคชั่นสําหรับร้านค้าชุมชน และระบบการบริหารงาน ณ จุดขาย (Point of Sale : POS) เพื่อให้ร้านค้าชุมชนสามารถใช้ประโยชน์จากเทคโนโลยีดิจิทัลในการบริหารสต๊อกสินค้า การจําหน่ายสินค้า การลงทะเบียนสมาชิก การสั่งซื้อสินค้าจากผู้ขาย มาจําหน่ายให้แก่สมาชิกในชุมชนได้อย่างมีประสิทธิภาพ ช่วยลดภาระและลดต้นทุนในการจัดเก็บสต๊อกสินค้าของร้านค้าชุมชนได้อีกทาง รวมทั้งผลักดันให้เกิดการจ้างงาน สร้างอาชีพ สร้างรายได้จากการจําหน่ายสินค้าและบริการของชุมชนสู่ตลาดภายนอกได้อย่างมีประสิทธิภาพ มีมาตรฐาน สร้างความเข้มแข็งให้แก่ชุมชนห่างไกลได้อย่างยั่งยืน อีกทั้งยังเป็นช่องทางในการยกระดับเศรษฐกิจชุมชน จากการทําธุรกิจอีคอมเมิร์ซ หลังจากที่มีการติดตั้งโครงข่าย “เน็ตประชารัฐ” ถือเป็นการสานประโยชน์โครงการต่างๆ ของภาครัฐ สู่การเปลี่ยนผ่านยุคดิจิทัลของประเทศ เมื่อวันที่ 25 ธันวาคม 2560 ณ ที่ทําการไปรษณีย์อนุญาตบ้านกร่าง ตําบลบ้านกร่าง อําเภอเมือง จังหวัดพิษณุโลก
**************************